CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/12403)
  + [Valencià](/va/acuerdo/12972)






Selector de idioma

Leer

* [Español](/es/acuerdo/12788)
* [Valencià](/va/acuerdo/12492)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
===============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021

Data d'aprovació
:   26/04/2021

Data de publicació
:   07/05/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/12768)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/12582)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/12864)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021&url=https://www.boua.ua.es/va/acuerdo/12827)

**Títol:** CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 26 d'abril de 2021

CONVOCATÒRIA MOBILITAT EMPRENEDORA 5UCV UNIVERSITY JÚNIOR INTERNATIONAL ENTREPRENEURS DE LA UNIVERSITAT D'ALACANT 2021

PRIMERA. - OBJECTE DE LA CONVOCATÒRIA

Aquesta convocatòria de Mobilitat Emprenedora del programa 5UCV University Júnior International Entrepreneurs de la Universitat d'Alacant (d'ara en avant 5UCV- UJIE UA) té com a objecte concedir 3 ajudes per a realitzar una mobilitat emprenedora internacional o interregional.  Aquest programa és una iniciativa consolidada en el context universitari, emmarcada dins el Conveni del "Campus de l'Emprenedoria Innovadora" promoguda i finançat per la Conselleria d'Economia Sostenible, Sectors Productius, Comerç i Treball de la Generalitat Valenciana i en què participen les cinc universitats públiques valencianes,

Aquest programa té com a objectiu desenvolupar el talent emprenedor de l'estudiantat universitari amb iniciatives globals, promovent l'augment de la motivació per l'emprenedoria a través de la mobilitat internacional i interregional i la formació en emprenedoria internacional amb la finalitat que l'estudiantat reforce i millore les competències transversals emprenedores i puga adquirir capacitats i aptituds en emprenedoria global, així com fomentar la creació de relacions professionals d'àmbit internacional o interregional.

SEGONA. - CONDICIONS DEL PROGRAMA

Aquest programa es desenvolupa mitjançant dues fases obligatòries:

1. El desenvolupament d'una pràctica extracurricular amb una duració mínima de 2 mesos i màxima de 3 mesos, en entitats situades en:

* Regions Emprenedores Europees (nacionals o internacionals) ([ANNEX 1](/Acuerdos/DescargarAnexoxId?idanexo=48746&idacuerdo=12251&idioma=es))
* Als països participants en el programa Erasmus + (Els països inclosos en el programa són els 27 països membres de la Unió Europea, així com alguns països no pertanyents a la UE (República de Macedònia del Nord, Islàndia, Liechtenstein, Noruega, Sèrbia i Turquia i Regne Unit.  En el cas de Regne Unit participarà fins a la finalització del programa Erasmus +).
* En qualsevol país europeu sense necessitat de participar dins del marc del programa Erasmus +, a través de la realització de convenis educatius entre la Universitat i l'empresa d'acolliment.

2. La realització d'un programa formatiu online que permetrà a l'estudiantat adquirir coneixements específics en emprenedoria global, establint-se itineraris específics en funció de la mena de mobilitat. Aquest programa formatiu té una duració total de 50 hores i està organitzat per la Càtedra INCREA d'Innovació, Creativitat i Aprenentatge de la Universitat Jaume I

Les estades tindran una duració mínima de dos mesos, ampliable a tres mesos, dins del marc de la beca.

El període de realització de les estades UJIE comprendrà des de la data de publicació de la resolució de concessió definitiva fins al 31 de desembre de 2021. Si l'estada es realitza a partir de setembre de 2021, l'estudiantat seleccionat haurà d'estar matriculat en el curs 2021-22, excepte si la mobilitat es pot realitzar en la modalitat Erasmus + Pràctiques Beca 0, i en aquest cas podran continuar encara que hagen finalitzat els estudis.

Per a la selecció de l'organització d'acolliment i destinació de les estades, les persones participants podran proposar una empresa o entitat d'acolliment situat en una de les regions o països destine per a la realització de mobilitat de pràctiques, tal com apareix en el punt 1.

Les organitzacions d'acolliment podran ser empreses o institucions que realitzen una activitat econòmica, formativa, social, mediambiental, d'investigació o transferència en el sector públic o privat, amb finalitat de lucre o no, de qualsevol dimensió, estatus jurídic i sector econòmic, incloses aquelles d'economia social, universitats, així com centres de formació, centres d'investigació, centres d'emprenedoria o altres institucions situades en les REE.

L'estudiantat ha de comptar amb la supervisió d'un /una professional en l'entitat i d'un tutor /a en la Universitat. Abans de l'inici de la mobilitat,  l'estudiant, l'empresa i la UA signaran la documentació acadèmica que corresponga. Els aspectes relacionats amb la preparació del conveni i de l'acord de pràctiques mitjançant els quals es formalitze la realització de les pràctiques seran competència de la Unitat de Pràctiques del Servei d'Alumnat.

TERCERA. - REQUISITS DE PARTICIPACIÓ

Els requisits que han de complir les persones sol·licitants per a poder inscriure's en el programa de beques 3HDC-BWUS WP són:

* Ser estudiantat de la Universitat d'Alacant matriculat en el curs acadèmic 2020-21, en estudis oficials de grau, màster o doctorat, i haver superat almenys 120 crèdits de la titulació en el cas dels graus.
* No haver gaudit d'una beca UJIE en edicions anteriors.
* Disposar d'una idea o projecte per a emprendre potencialment viable en un sector global.
* Tenir la nacionalitat d'algun dels estats membres de la Unió Europea, d'un país participant en el Programa Erasmus+ o estar en possessió d'un permís de residència a Espanya vàlid que incloga el període de realització de la mobilitat.
* En el cas d'estades internacionals, realitzar l'activitat de mobilitat en un país diferent del país de residència. En el cas d'estades nacionals, l'activitat de mobilitat es realitzarà en una regió emprenedora europea situada dins del territori espanyol diferent a la seua regió d'origen.
* En el cas d'estades a l'estranger, tenir els coneixements suficients de l'idioma de treball. Aquest coneixement es demostrarà en una entrevista amb l'empresa d'acolliment.

QUARTA. - QUANTIA DE LES AJUDES

S'adjudicaran 3 ajudes. L'ajuda econòmica serà de 1.200 euros per mes complet d'estada, sempre que es realitzen de manera presencial en una empresa o en un ecosistema emprenedor a l'estranger, i de 800 euros per mes complet si es realitza de manera presencial en un ecosistema emprenedor d'àmbit interregional nacional.

Si per les circumstàncies actuals derivades de la crisi sanitària de la COVID-19, hi haguera algun canvi d'escenari i es realitzara alguna pràctica de manera virtual, no es percebrà ajuda econòmica.  Si s'ha produït la mobilitat i l'estudiantat té la possibilitat de realitzar les pràctiques telemàtiques des del país d'acolliment, es mantindria l'ajuda inicial, però si l'estudiantat torna a la ciutat d'origen, no es podrà percebre l'ajuda de la quantia corresponent al mateix temps que no s'haguera realitzat la mobilitat.

La dotació de la convocatòria és d'un màxim de 10.800 euros i serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0005). L'execució d'aquesta dotació estarà supeditada a la disponibilitat de liquiditat de la Universitat d'Alacant.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes són finançades pel programa de Campus de l'Emprenedor Innovador, de la Subdirecció General d'Economia Social i Emprenedoria de la Conselleria d'Economia Sostenible, Sectors Productius, Comerç i Treball, i cofinançades per la Universitat d'Alacant.

QUINTA. - SOL·LICITUD I TERMINIS

La sol·licitud haurà de presentar-se a través d'UA Cloud, e-Administració, mitjançant una Instància Genèrica dirigida a la Subdirecció de Pràctiques, Ocupació i Emprenedoria, amb l'esment de SOL·LICITUD CONVOCATÒRIA MOBILITAT EMPRENEDORA UJIE 2021. El termini d'inscripció començarà a partir de l'endemà de la publicació de la convocatòria en el BOUA i acabarà el 14 de maig de 2021.

Haurà de presentar-se la següent documentació:

* Proposta d'idea o projecte emprenedor a través d'un vídeo de 3 minuts, gravat amb la resolució i qualitat d'imatge necessària que permeta la correcta visualització. Els vídeos presentats poden ser gravats en qualsevol dispositiu de vídeo digital.
* Si s'aporta una empresa per a realitzar l'estada emprenedora, una carta d'acceptació d'aquesta.
* Curriculum vitae.
* Documentació acreditativa dels mèrits aportats relatius al perfil emprenedor, els coneixements d'idiomes, etc.

SISENA. - COMISSIÓ I CRITERIS DE SELECCIÓ

Les sol·licituds d'ajudes seran avaluades per una Comissió de Selecció formada per: la Vicerectora d'Estudiants i Ocupabilitat (o persona en qui delegue), que actuarà com a presidenta, el  Director del Secretariat de Suport a Estudiants i Ocupabilitat, un membre del personal tècnic de la Unitat d'Orientació per a l'Ocupació i l'Emprenedoria, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària, d'acord amb el següent barem:

* Expedient i perfil emprenedor: fins a 10 punts.
* Proposta d'entitat d'acolliment arreplegat en la carta d'acceptació amb els detalls de l'estada: fins a 20 punts
* Entrevista amb l'entitat d'acolliment, si s'opta a una entitat que col·labore amb la UA: fins a 10 punts
* Formació en emprenedoria: fins a 15 punts
* Proposta d'idea de negoci: (fins a 20 punts)

+ Grau d'innovació i creativitat: (fins a 10 punts), tenint en compte la creació de nous productes i/o serveis, descripció de les possibles característiques innovadores i diferenciadores del producte o servei que aporten valor afegit i el que distingeixen d'altres productes o serveis ja existents.
+ Potencial internacional i viabilitat de la idea de negoci: (fins a 10 punts), tenint en compte la justificació de la viabilitat econòmica i tècnica de l'empresa per a desenvolupar el producte o servei. Factibilitat per a dur a terme el projecte i claredat en el plantejament de les expectatives de rendibilitat.

* Discapacitat, major o igual al 33%: 15 punts.

SETENA. - RESOLUCIÓ DE LES AJUDES

La llista provisional de sol·licituds admeses i excloses es publicarà en la pàgina web de la convocatòria <https://web.ua.es/va/centro-empleo/practicas-y-empleo/practiques-en-la-ua/internacionals/mobilitat-emprenedora/mobilitat-emprenedora-ujie-2021.html> el dia 18 de maig de 2021, amb un termini de 3 dies hàbils per a les possibles esmenes.

La llista definitiva de sol·licituds admeses es publicarà en la mateixa pàgina web el dia 24 de maig de 2021.

La resolució amb la puntuació atorgada per la Comissió de Selecció i la proposta d'assignació de les ajudes es publicarà en la mateixa pàgina web a partir del 26 de maig de 2021, amb un període d'al·legacions de 3 dies hàbils.

Una vegada transcorregut el període d'al·legacions, es publicarà la resolució definitiva i les persones seleccionades tindran 3 dies hàbils per a acceptar o renunciar a la beca, a comptar a partir de l'endemà a la data de publicació.

VUITENA. - PAGAMENT DE LES AJUDES

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord de pràctiques abans de l'inici de l'estada. Tota la documentació es tramitarà des de la Unitat de Pràctiques del Servei d'Alumnat.

Si les estades es realitzen en una entitat situada a Espanya, es percebrà l'ajuda mensualment i es comunicarà alta a la Seguretat Social com a estudiant en pràctiques remunerades. Si es realitza en una entitat a l'estranger, es percebrà el 80% de l'ajuda després de l'enviament de la confirmació d'inici de la pràctica signat i segellat per l'entitat d'acolliment (document que facilitarà la Unitat de Pràctiques).

En els 15 dies següents a la finalització de l'estada, el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques. Després de la recepció de la documentació sol·licitada, es procedirà a abonar el 20% restant de l'ajuda assignada si les pràctiques s'han realitzat a l'estranger.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament dels imports abonats en virtut de la present convocatòria.

Aquestes ajudes són incompatibles amb les ajudes concedides per a realitzar una estada amb la mateixa finalitat, tant dins de programes de la UA com de programes externs, com Erasmus +.  Són compatibles amb les ajudes a l'estudi.

La justificació de totes les ajudes concedides haurà d'estar completada a 31 de gener de 2022.

NOVENA. -NOTIFICACIONS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/centro-empleo/practicas-y-empleo/practiques-en-la-ua/internacionals/mobilitat-emprenedora/mobilitat-emprenedora-ujie-2021.html> substituint la notificació a les persones interessades i produint els mateixos efectes.

DESENA. - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/es/index.html](https://seuelectronica.ua.es/va/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

ONZENA. - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració i selecció podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 26 d'abril de 2021

La Rectora

P.D. de signatura, la vicerectora d'Estudiants i Ocupabilitat (Resolució de 22 de desembre de 2020)

Rosario Isabel Ferrer Cascales

Documents annexos:
------------------

* [Descargar 12499\_29.- ANEXO-1.pdf](/Acuerdos/DescargarAnexoxId?idanexo=48576&idacuerdo=12607)
* [Descargar 12354\_29.- ANNEX-1.pdf](/Acuerdos/DescargarAnexoxId?idanexo=48840&idacuerdo=12824)





[Carretera Sant Vicent del Raspeig s/n  
03163 Sant Vicent del Raspeig - Alacant  
 Tel. 04 530 2559 - Fax 87 411 5803](https://www.google.es/maps/@75.937990,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12109&trk=tyah&trkInfo=tarId%4I5135506373090%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)